فیزیک دونیانین فیزیکی خصوصیتلرینی، اونلارین بیر-بیرینه تأثیرینی و بۇ تأثیرده یارانان نتیجه‌لری اؤیرنیر. فیزیک تمل علم ساییلیر. فیزکلر ریاضیات‌دان الده ائتدیکلری اصللرین منطیقی اساسلارینی و کمیت گؤستریجیلرینی حاضرلاماق اۆچون ایستیفاده ائدیرلر. کایناتین اؤیرنیلمه‌سینین بؤیوک تاریخی واردیر و تاریخ بویو ائدیله‌ن زنگین مۆشاهیده و تجروبه‌لردن عبارت‌دیر. فیزیکنین اساس وظیفه‌سی دونیانین ایداره ائدیلمه‌سین‌ده اساس فیزیکی قانونلارین مویینلشدیریلمه‌سی و دقیقلشدیریلمه‌سی‌دیر. تاریخ بویو بۇ مسئله ایله آنتیک فلسفه مشغول اوْلموش‌دور.